โปรดเกล้าฯ แต่งตั้งคณะกรรมการมูลนิธิการศึกษาทางไกล ผ่านดาวเทียมชุดใหม่
ราชกิจจานุเบกษา เผยแพร่ประกาศ โปรดเกล้าฯแต่งตั้งคณะกรรมการมูลนิธิการศึกษาทางไกล ผ่านดาวเทียมชุดใหม่ จำนวน 32 รายเว็บไซต์ราชกิจจานุเบกษา ประกาศ แต่งตั้งคณะกรรมการมูลนิธิการศึกษาทางไกลผ่านดาวเทียม พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อม ให้ประกาศว่า มูลนิธิการศึกษาทางไกลผ่านดาวเทียม ก่อตั้งขึ้นเพื่อส่งเสริมและสนับสนุนการดำเนินงาน การจัดการศึกษาทางไกลผ่านดาวเทียมและสื่ออื่น ๆ ให้ความร่วมมือกับสถาบันการศึกษาที่ขาดแคลนครู อาจารย์ และสื่อการเรียนรู้ในการจัดการศึกษาสำหรับผู้ด้อยโอกาสและบุคคลที่มีความต้องการพิเศษตลอดจนส่งเสริมโอกาสการเข้าถึงการศึกษาของประชาชนทุกกลุ่ม ทุกช่วงวัย พร้อมทั้งส่งเสริม และสนับสนุนในการเผยแพร่องค์ความรู้ด้านการศึกษา การมีงานทำ และการเรียนรู้ตลอดชีวิตอาศัยอำนาจตามความในข้อ 3 ข้อ 10 และข้อ 11 ของข้อบังคับมูลนิธิการศึกษาทางไกล ผ่านดาวเทียม จึงทรงพระกรุณาโปรดเกล้าโปรดกระหม่อมแต่งตั้งคณะกรรมการมูลนิธิการศึกษาทางไกล ผ่านดาวเทียมชุดใหม่ ดังต่อไปนี้1. นายบัญชา แสงหิรัญ ที่ปรึกษา 2. พลเอก ดาว์พงษ์ รัตนสุวรรณ ประธานกรรมการบริหาร 3. พลอากาศเอก สถิตย์พงษ์ สุขวิมล รองประธานกรรมการบริหาร คนที่ 1 4. พันโท สมชาย กาญจนมณี รองประธานกรรมการบริหาร คนที่ 25. รองศาสตราจารย์นราพร จันทร์โอชา รองประธานกรรมการบริหาร คนที่ 36. หม่อมหลวงปริยดา ดิศกุล รองประธานกรรมการฝ่ายวิชาการ 7. รองศาสตราจารย์สุธี อักษรกิตติ์ รองประธานกรรมการฝ่ายเทคโนโลยีสื่อสาร 8. รองศาสตราจารย์ยืน ภู่วรวรรณ รองประธานกรรมการฝ่ายเทคโนโลยีสารสนเทศ 9. พันตำรวจเอก ธรรมนิธิ วณิชย์ถนอม กรรมการบริหาร 10. พลอากาศเอก อำนาจ จีระมณีมัย กรรมการบริหาร11. พลเอก จักรภพ ภูริเดช กรรมการบริหาร 12. พลเรือเอก ปวิตร รุจิเทศ กรรมการบริหาร 13. ศาสตราจารย์ชุติมา สัจจานันท์ กรรมการบริหาร 14. รองศาสตราจารย์เฉลียวศรี พิบูลชล กรรมการบริหาร 15. ปลัดกระทรวงศึกษาธิการ กรรมการบริหาร16. เลขาธิการคณะกรรมการการศึกษาขั้นพื้นฐาน กรรมการบริหาร 17. เลขาธิการคณะกรรมการการอาชีวศึกษา กรรมการบริหาร18. นายชนินทร จิตตวิริยานุกูล กรรมการบริหาร 19. ผู้อำนวยการวิทยาลัยการอาชีพวังไกลกังวล กรรมการบริหาร 20. ผู้อำนวยการโรงเรียนวังไกลกังวล กรรมการบริหาร21. นายษฐา พงษธา กรรมการบริหาร 22. นางธนวรรณ พงษธา กรรมการบริหาร 23. นางสาวกุศลิน มุสิกุล กรรมการบริหาร 24. นางเกศทิพย์ ศุภวานิช กรรมการบริหาร 25. หัวหน้าสำนักงานมูลนิธิฯ กรรมการบริหาร26. พลอากาศโท ภักดี แสง -ชูโต กรรมการบริหารและเลขาธิการ 27. นายไพศาล ล้อมทอง กรรมการบริหารและผู้ช่วยเลขาธิการ คนที่ 128. นายอนุสรณ์ ฟูเจริญ กรรมการบริหารและผู้ช่วยเลขาธิการ คนที่ 229. พลอากาศตรีธีระ เชียงทอง กรรมการบริหารและเหรัญญิก30. พลอากาศตรีจักรพงษ์ หอมไกรลาศ กรรมการบริหารและผู้ช่วยเหรัญญิก คนที่ 131. คุณจันทนี ธนรักษ์ กรรมการบริหารและผู้ช่วยเหรัญญิก คนที่ 2 32. นางมณีรัตน์ สุวันทารัตน์ กรรมการบริหารและผู้ช่วยเหรัญญิก คนที่ 3ทั้งนี้ ตั้งแต่บัดนี้เป็นต้นไป ประกาศ ณ วันที่ 9 มกราคม พุทธศักราช 2563 เป็นปีที่ 5 ในรัชกาลปัจจุบัน.
ราชกิจจานุเบกษา เผยแพร่ประกาศ โปรดเกล้าฯ แต่งตั้งคณะกรรมการมูลนิธิการศึกษาทางไกล ผ่านดาวเทียมชุดใหม่ จำนวน 32 ราย
ราชกิจจานุเบกษา,คณะกรรมการมูลนิธิการศึกษาทางไกลผ่านดาวเทียม,การศึกษา,โปรดเกล้าฯ,ข่าวทั่วไป